Narva Linnamuuseum
Narva Linnamuuseum oli aastatel 1913–1949 (teistel andmetel asutatud 1933) Narvas tegutsenud muuseum. Narva linnamuuseumile pani aluse perekond Lavrentsovide kunstikogu, mille Glafiira Lavrentsova pärast oma surma 1913. aastal linnale pärandas. Kunstikogu peeti omal ajal vene kunsti osas Baltimaade parimaks. Lisaks maalidele ja graafikale sisaldas kogu tarbekunsti, miniatuure ja etnograafilisi esemeid. Narva Linnamuuseumi kogud kuuluvad tänapäeval Narva muuseumile.